મુંબઇઃ ભારતીય સ્ટેટ બેંક તરફથી મર્જર પ્લાનને કારણે નારાજ પાંચ સહયોગી બેંકોના કર્મચારીઓએ હળતાલની જાહેરાત કરી છે. આ હળતાલ 20 મેના રોજ છે. બેંક એસોશિયેશનને એક પ્રેસ નોટ બહાર પાડી છે. જેમાં જણાવ્યું છે કે એસબીઆઇ મેનેજમેન્ટના અયોગ્ય વ્યવહારને કારણે કર્મચારીઓને હળતાલ પર જવા મજબુર કર્યા છે. એસબીઆઇના નિર્ણય વિરૂદ્ધ ઓલ ઇન્ડિયા બેંક એપ્લોઇ યૂનિયન એસોશિયેશને નારાજગી વ્યક્ત કરી છે. એસોશિયેશને જણાવ્યું છે કે એસબીઆઇ જબરજસ્તી બેંકોનું વિલિનકરણ કરે છે.